pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เผยค่าปรับแพทย์ใช้ทุนอยู่ระหว่างการหารือ ของกลุ่มสถาบันแพทยศาสตร์แห่งประเทศไทย
วันจันทร์ที่ 2 กรกฎาคม 2561
สธ.เผยค่าปรับแพทย์ใช้ทุนอยู่ระหว่างการหารือ ของกลุ่มสถาบันแพทยศาสตร์แห่งประเทศไทย
รัฐมนตรีว่าการกระทรวงสาธารณสุข เผยค่าปรับแพทย์ใช้ทุนลาออกอยู่ระหว่างการหารือ ของกลุ่มสถาบันแพทยศาสตร์แห่งประเทศไทย ขอให้ผู้เกี่ยวข้องอย่าได้กังวล ทุกอย่างทําเพื่อความเหมาะสม เพื่อให้มีแพทย์อยู่ในระบบเพียงพอ
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์เกี่ยวกับการทบทวนการแก้ไขสัญญาเพื่อเพิ่มค่าปรับแพทย์ใช้ทุน ว่า ขณะนี้กลุ่มสถาบันแพทยศาสตร์แห่งประเทศไทย หรือกสพท. ที่ทําหน้าที่ผลิตแพทย์ทั้งหมดของประเทศไทย อาทิ จุฬาลงกรณ์มหาวิทยาลัย โรงพยาบาลรามาธิบดี ศิริราชพยาบาล รวมทั้งกระทรวงสาธารณสุข อยู่ระหว่างหารือเรื่องค่าใช้จ่ายในการผลิตแพทย์ของแต่ละสถาบัน เพราะแต่ละโรงเรียนแพทย์ต้นทุนการผลิตแตกต่างกัน ตามการใช้เทคโนโลยีชั้นสูงอาจทําให้ต้นทุนในการผลิตสูงขึ้นตามมาได้ด้วย อย่างไรก็ตาม ฐานในการคิดค่าปรับแพทย์ใช้ทุนของกระทรวงสาธารณสุข จะใช้ค่ากลางที่เหมาะสมถัวเฉลี่ยกันแต่ก็คงเพิ่มขึ้นกว่าเดิม โดยปัจจุบันค่าปรับอยู่ที่ 400,000 บาท เป็นอัตราที่ใช้มานานกว่า 30-40ปี
ศ.คลินิก เกียรติคุณ นพ.ปิยะสกล กล่าวต่อว่าการที่กระทรวงสาธารณสุขและ กสพท.หารือการปรับสัญญาฯ เพื่อประโยชน์ของประเทศชาติและประชาชน ไม่ใช่เพราะต้องการเงิน แต่ต้องการให้มีแพทย์อยู่ในระบบเพียงพอ รวมทั้งได้ทราบความต้องการ หรือแรงโน้มน้าวใจที่จะเข้ามาเรียนแพทย์ ซึ่งจํานวนเงินค่าปรับต้องมีความเหมาะสมตามสภาวะความเป็นจริงในปัจจุบัน
ทั้งนี้ ที่ผ่านมามีแพทย์ที่ยอมใช้ทุนใช้ทุนจบใหม่ลาออกทันทีเพราะไม่ประสงค์ที่จะลงไปปฏิบัติงานในพื้นที่ ประมาณ 10-20 คนต่อปี ส่วนแพทย์จบใหม่อยู่ในระบบได้ในปีต้นๆ มีมากกว่าร้อยละ 80 จากแพทย์ที่จบมาประมาณปีละ 3,000 กว่าคน โดยสาเหตุการลาออกนอกระบบนั้นเป็นเรื่องของบุคคล ไม่ได้เป็นปัญหากับระบบมากนักแต่ก็มีแนวโน้มมากขึ้น เพราะฉะนั้น การผลิตแพทย์ออกมาจะต้องเพิ่มให้มีความรับผิดชอบมากขึ้น ซึ่งทุกภาคส่วนกําลังร่วมมือกันทําอยู่ ขอให้ผู้เกี่ยวข้องอย่าได้กังวล ทุกอย่างทําเพื่อความเหมาะสม
***************************************** 2 กรกฎาคม 2561
รัฐบาลไทย-ข่าวทำเนียบรัฐบาล-โครงการรับยาร้านยาใกล้บ้าน
วันพฤหัสบดีที่ 10 ตุลาคม 2562
โครงการรับยาร้านยาใกล้บ้าน
วันศุกร์ที่ 10 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้านโยบายลดความแออัดในโรงพยาบาลและเพิ่มความสะดวกให้กับประชาชน โดยสนับสนุนให้ผู้ป่วยสามารถเลือกรับยาที่ร้านยาใกล้บ้านได้แล้ว กว่า 50 โรงพยาบาล และ 500 ร้านขายยาทั่วประเทศ ตั้งแต่วันที่ 1 ต.ค.62 หากเข้าเกณฑ์ 4 เงื่อนไข ประกอบด้วย ใช้สิทธิ์บัตรทอง เป็นผู้ป่วยโรคเบาหวาน ความดันโลหิตสูง หอบหืด หรือโรคทางจิตเวช แพทย์วินิจฉัยให้รับยาที่ร้านยาได้ และผู้ป่วยสมัครใจยินดีไปรับยาที่ร้านยา ทั้งนี้ ประชาชนสามารถตรวจสอบรายชื่อร้านยาที่เข้าร่วมโครงการรับยาร้านยาใกล้บ้าน ได้ที่เว็บไซต์สํานักงานหลักประกันสุขภาพแห่งชาติ หรือสอบถามรายละเอียดเพิ่มเติมได้ที่สายด่วน สปสช. โทร. 1330
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเตรียมจัดงานสวดมนต์ข้ามปี  2563 เพื่อความเป็นสิริมงคลเนื่องในโอกาสวันขึ้นปีใหม่ คาดมีพุทธศาสนิกชนสนใจเข้าร่วมเป็นจำนวนมาก
วันพุธที่ 25 ธันวาคม 2562
รัฐบาลเตรียมจัดงานสวดมนต์ข้ามปี 2563 เพื่อความเป็นสิริมงคลเนื่องในโอกาสวันขึ้นปีใหม่ คาดมีพุทธศาสนิกชนสนใจเข้าร่วมเป็นจํานวนมาก
รัฐบาลเตรียมจัดงานสวดมนต์ข้ามปี 2563 เพื่อความเป็นสิริมงคลเนื่องในโอกาสวันขึ้นปีใหม่ คาดมีพุทธศาสนิกชนสนใจเข้าร่วมเป็นจํานวนมาก
วันนี้ (24 ธ.ค.62) เวลา 15.00 น. พระศรีวิทสุทธิวงศ์ เจ้าคณะอําเภอบางเลน วัดพระปฐมเจดีย์ และ นายเทวัญ ลิปตพัลลภ รัฐมนตรีประจําสํานักนายกรัฐมนตรี ร่วมแถลงข่าวสวดมนต์ข้ามปี 2563 “สวดมนต์พุทธวิถี เสริมบารมี เริ่มสิ่งดี รับปีใหม่” ณ ห้องแถลงข่าวมหาเถรสมาคม อาคารสมเด็จพระมหารัชมังคลาจารย์สํานักงานพระพุทธศาสนาแห่งชาติ อ.พุทธมณฑล จ.นครปฐม ซึ่งกําหนดจัดระหว่างวันที่ 30 ธันวาคม 2562 ถึงวันที่ 1 มกราคม 2563 ทั่วประเทศ
รัฐมนตรีประจําสํานักนายกรัฐมนตรี เปิดเผยว่า ตามที่มหาเถรสมาคม มีมติให้สํานักงานพระพุทธศาสนาแห่งชาติ จัดโครงการสวดมนต์ เนื่องในโอกาสวันขึ้นปีใหม่ 2563 เพื่อเฉลิมฉลองและเพื่อความเป็นสิริมงคลแก่ชีวิต ครอบครัวและสังคม โดยให้พุทธมณฑล จังหวัดนครปฐม เป็นศูนย์กลางในการจัดกิจกรรมนั้น สํานักงานพระพุทธศาสนาแห่งชาติ จึงได้กําหนดจัดงานสวดมนต์ข้ามปี 2563 “สวดมนต์พุทธวิถี เสริมบารมี เริ่มสิ่งดีรับปีใหม่” ระหว่างวันที่ 30 ธันวาคม 2562 ถึงวันที่ 1 มกราคม 2563 ณ ลานรอบองค์พระประธานพุทธมณฑล อ.พุทธมณฑล จ.นครปฐม โดยมีกําหนดการ ดังนี้
วันจันทร์ที่ 30 ธันวาคม 2563 เวลา 17.19 น. พิธี “สวดมนต์พุทธวิถี เสริมบารมี เริ่มสิ่งดีรับปีใหม่” โดยได้รับความเมตตาจาก สมเด็จพระมหารัชมงคลมุนี กรรมการมหาเถรสมาคม เป็นประธานฝ่ายสงฆ์ พร้อมด้วยพระเถราจารย์จากทุกจังหวัดทั่วประเทศ เข้าร่วมในพิธี
วันอังคารที่ 31 ธันวาคม 2562 ตั้งแต่เวลา 18.00 น. เป็นต้นไป เป็นพิธีสวดมนต์ข้ามปี 2563 “เสริมบารมี เริ่มสิ่งดีรับปีใหม่” โดยนายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานในพิธี
วันพุธที่ 1 มกราคม 2563 เวลา 07.00 น. พิธีตักบาตร เนื่องในโอกาสวันขึ้นปีใหม่ พ.ศ. 2563
ทั้งนี้ การจัดงานสวดมนต์ข้ามปี 2563 ในปีนี้เป็นครั้งแรกที่สํานักงานพระพุทธศาสนาแห่งชาติ กําหนดจัดงานในวันที่30 ธันวาคม 2563 เวลา 17.19 น. เพื่อเป็นการทําร่างกายและจิตใจของเราให้บริสุทธิ์ เสริมความเป็นสิริมงคลแก่ชีวิตก่อนเข้าร่วมในพิธีสวดมนต์ข้ามปีในคืนวันที่ 31 ธันวาคม 2563 ซึ่งจะจัดขึ้นพร้อมกันทั่วประเทศไทย ณ วัดศูนย์กลางที่จังหวัดกําหนดและวัดไทยในต่างประเทศ ตามบทสวดมนต์ที่สํานักงานพระพุทธศาสนาแห่งชาติได้จัดส่งไปให้ทุกจังหวัด ผ่านทางสํานักงานพระพุทธศาสนาจังหวัดทุกจังหวัดเป็นที่เรียบร้อยแล้ว
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงแรงงาน แทคทีม กระทรวงการพัฒนาสังคมฯ ลงพื้นที่ตรวจเยี่ยมผู้ประสบปัญหาความยากลำบากที่ได้รับผลกระทบจากการแพร่ระบาดของโควิด -19 ณ ชุมชนเฟื่องฟ้า เขตประเวศ กรุงเทพมหานคร  [กระทรวงเเรงงาน]
วันอาทิตย์ที่ 24 พฤษภาคม 2563
กระทรวงแรงงาน แทคทีม กระทรวงการพัฒนาสังคมฯ ลงพื้นที่ตรวจเยี่ยมผู้ประสบปัญหาความยากลําบากที่ได้รับผลกระทบจากการแพร่ระบาดของโควิด -19 ณ ชุมชนเฟื่องฟ้า เขตประเวศ กรุงเทพมหานคร  [กระทรวงเเรงงาน]
กระทรวงแรงงาน แทคทีม กระทรวงการพัฒนาสังคมฯ ลงพื้นที่ตรวจเยี่ยมผู้ประสบปัญหาความยากลําบากที่ได้รับผลกระทบจากการแพร่ระบาดของโควิด -19 ณ ชุมชนเฟื่องฟ้า เขตประเวศ กรุงเทพมหานคร กําชับหน่วยงานในสังกัดในพื้นที่ เพื่อให้มีงานทํา มีรายได้ มีคุณภาพชีวิตที่ดีขึ้น
เมื่อวันที่ 24 พฤษภาคม 2563หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานพร้อมด้วยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์พลโท นันทเดช เมฆสวัสดิ์ เลขานุการรัฐมนตรีว่าการกระทรวงแรงงานนายสุทธิ สุโกศล ปลัดกระทรวงแรงงาน นางเธียรรัตน์ นะวะมะวัฒน์ รองปลัดกระทรวงแรงงานและผู้บริหารของกระทรวงการพัฒนาสังคมและความมั่นคงของมนุษย์ (พม.) ลงพื้นที่ตรวจเยี่ยมพบปะพูดคุยและสอบถามความต้องการในการขอรับความช่วยเหลือผู้ประสบปัญหาความยากลําบากจากการแพร่ระบาดของโควิด -19 ณ ชุมชนเฟื่องฟ้า ถนนเฉลิมพระเกียรติ ร.9 ซอย 39 แขวงหนองบอน เขตประเวศ กรุงเทพมหานคร
โดย รมว.แรงงาน กล่าวว่า จากสถานการณ์การแพร่ระบาดของเชื้อไวรัสโควิด -19 ทําให้สถานประกอบการหลายแห่งถูกปิดกิจการลงชั่วคราว เนื่องจากรัฐสั่งให้ปิด ประกอบกับสถานประกอบการหลายแห่งได้รับผลกระทบจากการแพร่ระบาดของไวรัสโควิด-19 ไม่สามารถดําเนินกิจการต่อไปได้ ทําให้ลูกจ้าง แรงงานส่วนหนึ่งได้รับความเดือดร้อน ไม่มีงานทํา ไม่มีรายได้มาเลี้ยงดูตนเองและครอบครัว จนทําให้ดํารงชีวิตอยู่ด้วยความยากลําบาก
หม่อมราชวงศ์จัตุมงคลกล่าวว่า จากการลงพื้นที่ในวันนี้ เพื่อมาตรวจเยี่ยมพูดคุยสอบถามความต้องการในการขอรับความช่วยเหลือจากภาครัฐ ในส่วนของกระทรวงแรงงานได้นํามาตรการต่างๆ มาช่วยเหลือผู้ที่ได้รับผลกระทบจากวิกฤติโควิด -19 อาทิ การหางานให้ทํา การแนะแนวอาชีพ การรับงานไปทําที่บ้าน การประกอบอาชีพอิสระ การฝึกอาชีพตามความต้องการ การพัฒนาทักษะฝีมือเพื่อการประกอบอาชีพอิสระ การให้ความรู้เรื่องกฎหมายคุ้มครองแรงงาน และการรับสมัครเข้าเป็นผู้ประกันตนตามระบบประกันสังคม เพื่อสร้างหลักประกันความมั่นคง เป็นต้น
สําหรับชุมชนเฟื่องฟ้า ที่เขตประเวศแห่งนี้ พบว่า มีประชากรทั้งหมด 122 ครัวเรือน ประชากร 360 คน ในจํานวนนี้แยกเป็น ผู้สูงอายุ 51 คน ผู้ป่วยติดเตียง 3 คน คนพิการ 2 คน เด็กแรกเกิด -1 ปี 11 คน เด็กอายุ 1-3 ปี 10 คน เด็กอายุ 3-6 ปี 35 คน และเด็กอายุ 6-15 ปี 45 คน ส่วนใหญ่ต้องการมีอาชีพที่มั่นคง รองลงมา คือ การซ่อมแซมที่อยู่อาศัยของผู้สูงอายุและคนพิการ ต้องการรถเข็นคนพิการ และสิ่งของที่จําเป็นสําหรับการเลี้ยงดูเด็กแรกเกิด เป็นต้น
ทั้งนี้ ในเบื้องต้นกระทรวงแรงงานได้ให้หน่วยงานในสังกัดในพื้นที่สํารวจความต้องการเพื่อให้ความช่วยเหลือตามภารกิจดังกล่าวข้างต้น และติดตามความคืบหน้าเป็นระยะเพื่อให้ผู้ประสบปัญหาและได้รับความเดือดร้อนสามารถได้รับการช่วยเหลือได้อย่างทันท่วงที เพื่อให้มีงานทํา มีอาชีพ มีรายได้ และมีคุณภาพชีวิตที่ดีขึ้นตามความต้องการต่อไป
+++++++++++++++++++++++
กองเผยแพร่และประชาสัมพันธ์
24 มีนาคม 2563
รัฐบาลไทย-ข่าวทำเนียบรัฐบาล-นายกฯ แนะผู้มีรายได้น้อยสมัครร่วมโครงการพัฒนาคุณภาพชีวิต เริ่มดีเดย์วันนี้ ย้ำตั้งเป้ายกระดับชีวิตความเป็นอยู่ให้ดีขึ้นอย่างยั่งยืน พร้อมให้กำลังใจประชาชนในการดำเนินชีวิต
วันพฤหัสบดีที่ 1 กุมภาพันธ์ 2561
นายกฯ แนะผู้มีรายได้น้อยสมัครร่วมโครงการพัฒนาคุณภาพชีวิต เริ่มดีเดย์วันนี้ ย้ําตั้งเป้ายกระดับชีวิตความเป็นอยู่ให้ดีขึ้นอย่างยั่งยืน พร้อมให้กําลังใจประชาชนในการดําเนินชีวิต
นายกฯ แนะผู้มีรายได้น้อยสมัครร่วมโครงการพัฒนาคุณภาพชีวิต เริ่มดีเดย์วันนี้ ย้ําตั้งเป้ายกระดับชีวิตความเป็นอยู่ให้ดีขึ้นอย่างยั่งยืน พร้อมให้กําลังใจประชาชนในการดําเนินชีวิต
วันที่ 1 กุมภาพันธ์ 2561 พลเอก ประยุทธ์ จันทร์โอชา นายกรัฐมนตรี ขอเชิญชวนผู้มีรายได้น้อยที่ได้รับบัตรสวัสดิการแห่งรัฐ 11.4 ล้านคนทั่วประเทศ ไปลงทะเบียนสมัครเข้าร่วมโครงการพัฒนาคุณภาพชีวิตผู้มีบัตรสวัสดิการแห่งรัฐ ตั้งแต่วันที่ 1 ก.พ. – 28 ก.พ.61 เพื่อเข้าสู่กระบวนการพัฒนาตนเอง เช่น พัฒนาทักษะอาชีพ หางานทําในท้องถิ่น รับสินเชื่อเพื่อทําธุรกิจของตนเอง สินเชื่อเพื่อที่อยู่อาศัย รับการศึกษาต่อในระดับที่สูงขึ้น และยังได้รับวงเงินช่วยเหลือรายเดือนในบัตรสวัสดิการฯ เพิ่มขึ้นอีก 100 หรือ 200 บาท ตามฐานรายได้อีกด้วย
“นายกฯ เน้นย้ําว่า รัฐบาลต้องการยกระดับชีวิตความเป็นอยู่ของผู้มีรายได้น้อยอย่างยั่งยืน คือ ได้รับทั้งเม็ดเงินเพื่อการดํารงชีพ และการต่อยอดสร้างงาน สร้างอาชีพ มีโอกาสเข้าถึงแหล่งเงินทุนเท่าเทียมกับคนทั่วไป พร้อมทั้งให้กําลังใจผู้มีรายได้น้อยด้วยว่า ทุกคนจะต้องยืดหยัดได้ด้วยตนเอง และสามารถดูแลตนเอง ลูกหลาน รวมถึงคนในครอบครัวได้อย่างเต็มภาคภูมิ ส่วนรัฐบาลจะทําหน้าที่สนับสนุนในทุกวิถีทางอย่างดีที่สุด”
โดยผู้มีรายได้น้อยที่สนใจจะต้องเตรียมบัตรประชาชน และบัตรสวัสดิการแห่งรัฐ ไปสมัครเข้าร่วมโครงการที่ธนาคารออมสิน ธ.ก.ส. ที่ตนเองลงทะเบียนเพื่อสวัสดิการแห่งรัฐ ปี 2560 ไว้ รวมทั้งสถานที่ที่ทางอําเภอ หรือสํานักงานเขตประกาศแจ้งให้ทราบเพิ่มเติม ภายในระยะเวลาที่กําหนด
ทั้งนี้ กระทรวงการคลังได้ร่วมกับหน่วยงานที่เกี่ยวข้อง จัดเตรียมทีมหมอประชารัฐสุขใจ หรือ เอโอ มากกว่า 7,000 คนทั่วประเทศ ซึ่งเป็นเจ้าหน้าที่ระดับปริญญาตรีที่เปิดรับใหม่ 3,500 คน ร่วมกับพนักงานธนาคารออมสิน ธ.ก.ส. เจ้าหน้าที่รัฐในพื้นที่ คอยให้คําแนะนําแผนการพัฒนาคุณภาพชีวิตแก่ทุกคน
------------------
รัฐบาลไทย-ข่าวทำเนียบรัฐบาล-ไทยเพิ่มความเข้มรับมือโคโรนาไวรัสสายพันธุ์ใหม่ ช่วงเทศกาลตรุษจีน [กระทรวงสาธารณสุข]
วันเสาร์ที่ 14 มีนาคม 2563
ไทยเพิ่มความเข้มรับมือโคโรนาไวรัสสายพันธุ์ใหม่ ช่วงเทศกาลตรุษจีน [กระทรวงสาธารณสุข]
กระทรวงสาธารณสุข เพิ่มความเข้มรับมือโคโรนาไวรัสสายพันธุ์ใหม่ ช่วงเทศกาลตรุษจีน ย้ํามาตรการเฝ้าระวัง คัดกรอง ป้องกันควบคุมโรคปอดอักเสบจากไวรัสโคโรนาของประเทศไทยเข้มแข็ง ตั้งแต่ด่านควบคุมโรคติดต่อระหว่างประเทศ โรงพยาบาล และชุมชน ล่าสุดผู้ป่วยที่โรงพยาบา
วันนี้ (24 มกราคม 2563) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์เกี่ยวกับมาตรการรับมือโรคปอดอักเสบจากไวรัสโคโรนา ว่า กระทรวงสาธารณสุข ยังคงเฝ้าระวังและติดตามสถานการณ์อย่างใกล้ชิด แม้องค์การอนามัยโลกจะยังไม่ประกาศให้โรคติดเชื้อไวรัสโคโรนาสายพันธุ์ใหม่เป็นภาวะฉุกเฉินทางด้านสาธารณสุขที่มีผลกระทบระหว่างประเทศ (PHEIC) แต่ยังคงมาตรการเฝ้าระวังเข้มข้นสูงสุดเช่นเดิม โดยมีการประสานไปยังสายการบิน รวมทั้งตํารวจตรวจคนเข้าเมืองที่ด่านต่างๆ หากพบเห็นผู้มีอาการน่าสงสัยให้แจ้งเจ้าหน้าที่สาธารณสุขทันที และกําชับให้ทุกโรงพยาบาลเฝ้าระวังคัดกรองผู้ป่วยที่มาจากเมืองที่มีการระบาดสถานการณ์ผู้ป่วยในประเทศไทย ล่าสุดวันนี้ผู้ป่วยหญิงไทยอายุ 73 ปี รักษาตัวที่โรงพยาบาลนครปฐม ผลตรวจทางห้องปฏิบัติการเป็นลบติดต่อกัน 2 วัน แพทย์อนุญาตให้กลับบ้านได้ และขอให้คนไทยอย่าตื่นตระหนก เพราะยังไม่พบการระบาดจากคนสู่คนในประเทศไทย
นายแพทย์สุขุมกล่าวต่อว่า ในช่วงเทศกาลตรุษจีน ได้เพิ่มความเข้มรับมือโคโรนาไวรัสสายพันธุ์ใหม่ โดยเน้นการเฝ้าระวังป้องกัน 3 พื้นที่เป้าหมาย เริ่มจากมาตรการคัดกรองที่สนามบินนานาชาติปัจจุบันคัดกรองผู้ที่เดินทางมาจากพื้นที่เสี่ยงใน 5 ท่าอากาศยาน ได้แก่ สุวรรณภูมิ ดอนเมือง เชียงใหม่ ภูเก็ต กระบี่ และเพิ่มเติมเที่ยวบินที่มาจากเมืองที่มีรายงานการระบาดนอกจากเมืองอู่ฮั่น รวม 136 เที่ยวบิน ผู้เดินทาง 21,374 ราย ผู้โดยสารทุกคนต้องผ่านการคัดกรองด้วยเครื่องตรวจอุณหภูมิอัตโนมัติ หากมีไข้สูง 38 องศา จะแยกผู้โดยสาร ให้สวมหน้ากากอนามัย และวัดอุณหภูมิซ้ําหากพบว่ามีไข้ มีอาการทางเดินหายใจจะส่งรถพยาบาลมารับไปตรวจรักษาในโรงพยาบาลที่มีห้องแยกโรคมาตรฐาน ดูแลรักษาจนมั่นใจว่าปลอดเชื้อจึงส่งกลับประเทศ ทั้งนี้ นักท่องเที่ยวชาวจีนทุกคนจะได้รับการ์ดแนะนําการปฏิบัติตัว (Health Beware Card) กรณีเจ็บป่วยขอให้เข้ามารับการรักษาในโรงพยาบาล ได้ขอความร่วมมือไปยังบริษัททัวร์ต่างๆ หัวหน้าทัวร์ และไกด์นําเที่ยว ช่วยเฝ้าระวัง หากพบว่าเจ็บป่วยต้องแจ้งตาม พ.ร.บ. โรคติดต่อ พ.ศ. 2558 และจะมีเจ้าหน้าที่สาธารณสุขเข้าไปช่วยดูแล
ส่วนมาตรการที่โรงพยาบาลคัดกรองผู้ป่วยที่มีประวัติเสี่ยง กรณีนักท่องเที่ยวหรือผู้ที่เดินทางกลับมาจากพื้นที่เสี่ยงแล้วเกิดอาการเจ็บป่วยภายหลัง มาเข้ารับการรักษาที่โรงพยาบาล จะซักประวัติ ตรวจหาเชื้อทางห้องปฏิบัติการ หากพบเชื้อไวรัสจะรักษาในห้องแยกโรคของโรงพยาบาล ดูแลรักษาจนหายและส่งกลับประเทศ ซึ่งขณะนี้ประสานให้โรงพยาบาลทั้งรัฐ-เอกชน เตรียมความพร้อมของระบบและห้องแยกโรค รวมทั้งมาตรการในชุมชนติดตามผู้สัมผัสกับผู้ป่วยหรือผู้ป่วยสงสัยทุกคน ได้ประสานอสม. สมาคมท่องเที่ยวแห่งประเทศไทย ผู้ประกอบการโรงแรมให้ช่วยสังเกตตรวจตรา หากพบผู้ป่วยให้เข้ารับการรักษาหรือแจ้งให้สํานักงานสาธารณสุขจังหวัด โดยได้ให้กรมควบคุมโรค ร่วมกับกระทรวงการท่องเที่ยวและกีฬาจัดประชุมชี้แจงสร้างความเข้าใจกับผู้ประกอบการบริษัททัวร์วันที่ 27 มกราคม ที่โรงแรมโนโวเทล สุวรรณภูมิ จ.สมุทรปราการ
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่ จ.พะเยา เยี่ยมชม พบปะชุมชนและผู้ประกอบการ หมู่บ้านอุตสาหกรรมสร้างสรรค์ บ้านบัว
วันอาทิตย์ที่ 28 ตุลาคม 2561
รัฐมนตรีช่วย ก.อุตฯ ลงพื้นที่ จ.พะเยา เยี่ยมชม พบปะชุมชนและผู้ประกอบการ หมู่บ้านอุตสาหกรรมสร้างสรรค์ บ้านบัว
รัฐมนตรีช่วย ก.อุตฯ ลงพื้นที่ จ.พะเยา เยี่ยมชม พบปะชุมชนและผู้ประกอบการ หมู่บ้านอุตสาหกรรมสร้างสรรค์ บ้านบัว
วันนี้ (28 ตุลาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เยี่ยมชม พบปะผู้นําชุมชนและชาวบ้านหมู่บ้านอุตสาหกรรมสร้างสรรค์ (Creative Industry Village : CIV) บ้านบัว ตําบลบ้านตุ่น อําเภอเมือง จังหวัดพะเยา โดยมีนายณพพงศ์ ธีระวร คณะทํางานรัฐมนตรีช่วยว่าการกระทรวงอุตสาหกรรม นางสาวนิสากร จึงเจริญธรรม นายสุรพล ชามาตย์ รองปลัดกระทรวงอุตสาหกรรม รองปลัดกระทรวงอุตสาหกรรม นางเบญจมาภรณ์ เอกฉัตร ผู้ตรวจราชการกระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม นายภานุวัฒน์ ตริยางกูรศรี รองอธิบดีกรมส่งเสริมอุตสาหกรรม ร่วมลงพื้นที่
หมู่บ้าน CIV บ้านบัว ตําบลบ้านตุ่น อําเภอเมือง จังหวัดพะเยา เป็นหมู่บ้านต้นแบบเศรษฐกิจพอเพียงที่มีเสน่ห์ในมิติของวิถีล้านนา มีอาณาเขตป่าเขาทอดยาวด้วยพันธุ์ไม้ ดอกไม้ และแหล่งน้ํา ธรรมชาติที่สมบูรณ์ร่วมกับวิถีชีวิตการประกอบอาชีพและการผสมผสานธรรมชาติเข้ากับกลิ่นอายของวัฒนธรรมท้องถิ่น ผลิตภัณฑ์หลักของบ้านบัว คือ สินค้าเกษตรกรรม (ข้าวหอมมะลิ และไรซ์เบอร์รี่) ผลิตภัณฑ์แปรรูปจากไม้ไผ่ มีศูนย์การเรียนรู้การแปรรูปผลิตภัณฑ์จากไม้ไผ่เพื่อสร้างมูลค่าโดยมีการแปรรูปเป็นเฟอร์นิเจอร์ ของใช้ในครัวเรือนซึ่งปัจจุบันกลายเป็นรายได้หลักของชุมชน
บ้านบัว ได้รับการคัดเลือกจากกระทรวงอุตสาหกรรม ให้เป็นหมู่บ้านหลัก กลุ่มชุมชนหล่ายกว๊านพะเยา หมู่บ้านอุตสาหกรรมสร้างสรรค์ (CIV) ภายใต้โครงการสร้างสรรค์อุตสาหกรรมเชิงวัฒนธรรม และการเชื่อมโยงธุรกิจรายใหญ่ช่วยวิสาหกิจชุมชน (CSR) ตามมาตรการยกระดับเศรษฐกิจฐานชุมชน (Local Economy)
รัฐบาลไทย-ข่าวทำเนียบรัฐบาล-นายกรัฐมนตรี มีข้อความสารแสดงความเสียใจกรณีเหตุระเบิดที่ Manchester Arena เมืองแมนเชสเตอร์ สหราชอาณาจักร
วันพุธที่ 24 พฤษภาคม 2560
นายกรัฐมนตรี มีข้อความสารแสดงความเสียใจกรณีเหตุระเบิดที่ Manchester Arena เมืองแมนเชสเตอร์ สหราชอาณาจักร
นายกรัฐมนตรี มีข้อความสารแสดงความเสียใจกรณีเหตุระเบิดที่ Manchester Arena เมืองแมนเชสเตอร์ สหราชอาณาจักร
ตามที่เมื่อวันที่ 22 พฤษภาคม 2560 เวลาประมาณ 22.35 น. (ตามเวลาท้องถิ่น) ได้เกิดเหตุเกิดเหตุระเบิดที่ Manchester Arena เมืองแมนเชสเตอร์ โดยมีผู้เสียชีวิต 22 ราย และบาดเจ็บกว่า 50 คน นั้น
พลเอกประยุทธ์ จันทร์โอชา นายกรัฐมนตรี ได้มีข้อความสารแสดงความเสียใจถึงนางเทรีซา เมย์ นายกรัฐมนตรีสหราชอาณาจักร โดยมีรายละเอียดดังนี้
​​​“Excellency,
I have learnt with deep sorrow of the terrible explosion that occurred in Manchester on 22 May 2017 which resulted in many casualties.
On behalf of the Royal Thai Government and the people of the Kingdom of Thailand, I wish to extend our deepest sympathies and condolences to Your Excellency and, through you, to the victims and families affected by this dreadful event. In these hours of anguish, our thoughts and prayers are with the British people.
Thailand, as a friend of the United Kingdom, condemns this heinous act of violence and affirms her commitment to cooperate with the United Kingdom and the international community to fight terrorism in all its forms.
​​Accept, Excellency, the renewed assurances of my highest consideration.
​ ​
​ General Prayut Chan-o-cha (Ret.)
​ ​ ​ Prime Minister of the Kingdom of Thailand”
รัฐบาลไทย-ข่าวทำเนียบรัฐบาล-รัฐบาลเร่งพัฒนาพันธุ์ข้าวให้เหมาะสมกับพื้นที่ แนะเกษตรกรร่วมมือรัฐ พัฒนาไปด้วยกัน
วันอังคารที่ 3 มีนาคม 2563
รัฐบาลเร่งพัฒนาพันธุ์ข้าวให้เหมาะสมกับพื้นที่ แนะเกษตรกรร่วมมือรัฐ พัฒนาไปด้วยกัน
รัฐบาลเร่งพัฒนาพันธุ์ข้าวให้เหมาะสมกับพื้นที่ แนะเกษตรกรร่วมมือรัฐ พัฒนาไปด้วยกัน
วันนี้ (3 มี.ค. 2563) เวลา 14.00 น. ณ ตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแถลงต่อสื่อมวลชนหลังการประชุมคณะรัฐมนตรีถึงการวิจัยพัฒนาพันธุ์ข้าว ซึ่งในขณะนี้มีการวิจัยพัฒนาพันธุ์ข้าวหลากหลายพันธุ์ด้วยกัน โดยบูรณาการจากทุกภาคส่วนที่เกี่ยวข้อง เพื่อปรับปรุงและพัฒนาพันธุ์ข้าวไทยให้มีคุณภาพในการนําไปขายในตลาด รวมถึงการพัฒนาให้พันธุ์ข้าวมีความแข็งแรง ทนต่อโรคระบาดในพืชและภัยแล้ง โดยรัฐบาลจะเร่งพัฒนาพันธุ์ข้าวไทยไปสู่การผลิตให้ได้โดยเร็วที่สุด โดยพื้นที่ใดที่มีพันธุ์ข้าวที่ดีสามารถส่งไปแข่งขันได้ก็จะส่งเสริมต่อไป รวมทั้งสนับสนุนการผลิตข้าวอินทรีย์และพืชอินทรีย์ต่าง ๆ นายกรัฐมนตรียังเสนอแนะสําหรับพื้นที่ที่ไม่เหมาะสมสําหรับปลูกข้าว ให้ปรับเปลี่ยนการปลูกพืชชนิดอื่นแทน โดยขอความร่วมมือจากเกษตรกรให้ปรับตัวไปพร้อม ๆ กัน
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมมือ ITU และ NIA ส่งอาสาสมัครเกาหลีให้ความรู้ด้านไอซีทีผ่านศูนย์ดิจิทัลชุมชน
วันอังคารที่ 4 กรกฎาคม 2560
กระทรวงดิจิทัลฯ ร่วมมือ ITU และ NIA ส่งอาสาสมัครเกาหลีให้ความรู้ด้านไอซีทีผ่านศูนย์ดิจิทัลชุมชน
กระทรวงดิจิทัลฯ
นางสาวรัจนา เนตรแสงทิพย์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดโครงการ International ICT Volunteer (IIV) 2017 โดยกระทรวงดิจิทัลฯ ร่วมมือกับสหภาพโทรคมนาคมระหว่างประเทศ หรือ ITU และ National Information Society Agency (NIA) ของสาธารณรัฐเกาหลี ซึ่งมีวัตถุประสงค์เพื่อส่งอาสาสมัครจากสาธารณรัฐเกาหลีไปช่วยเหลือประเทศสมาชิกในภูมิภาคเอเชียแปซิฟิกด้านไอซีที เน้นการให้ความรู้แก่คนในชุมชนเกี่ยวกับการใช้เทคโนโลยีสารสนเทศและการสื่อสาร (ICT) ขั้นพื้นฐาน การเรียนรู้ภาษาสําหรับการออกแบบโปรแกรม การพัฒนาเว็บไซต์และแอปพลิเคชั่น การวิจัย และการพัฒนาดิจิทัลคอนเทนต์ ซึ่งในปี 2560 ITU และ NIA จะจัดส่งอาสาสมัครด้านไอซีทีจากสาธารณรัฐเกาหลีจํานวน 100 คน ไปยังประเทศในภูมิภาคเอเชียและแปซิฟิก จํานวน 7 ประเทศ สําหรับประเทศไทยจะมีอาสาสมัคร จํานวน 28 คน เข้ามาปฏิบัติงาน ระหว่างวันที่ 3 ก.ค. - 11 ส.ค. 60 โดยจะเข้าปฏิบัติงานตามพื้นที่ศูนย์ดิจิทัลชุมชน 5 แห่ง ใน 4 จังหวัด ได้แก่ เครือข่ายศูนย์ดิจิทัลชุมชน จังหวัดบุรีรัมย์ ศูนย์ดิจิทัลชุมชนและวิทยาลัยชุมชนแม่ฮ่องสอน ศูนย์ดิจิทัลชุมชนเทศบาลตําบลหนองใหญ่ จังหวัดศรีสะเกษ ศูนย์ดิจิทัลชุมชนดินแดง กรุงเทพฯ และศูนย์ดิจิทัลชุมชน กระทรวงดิจิทัลฯ เมื่อวันที่ 3 กรกฎาคม 2560 ณ ห้องประชุม ชั้น 8 อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ
**********************************
รัฐบาลไทย-ข่าวทำเนียบรัฐบาล-แถลงผลงานเด่นรัฐบาล
วันพฤหัสบดีที่ 22 มีนาคม 2561
แถลงผลงานเด่นรัฐบาล
ร่วมกันแถลงผลงานสําคัญด้านสังคมของรัฐบาล คืนผู้สูงอายุจากติดบ้าน ติดเตียง สู่สังคม
พลเอก ฉัตรชัย สาริกัลยะ รองนายกรัฐมนตรี พร้อมด้วย ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ร่วมกันแถลงผลงานสําคัญด้านสังคมของรัฐบาล คืนผู้สูงอายุจากติดบ้าน ติดเตียง สู่สังคม และนโยบาย “เจ็บป่วยฉุกเฉินวิกฤต มีสิทธิ์ทุกที่” เข้ารักษาโรงพยาบาลใกล้ที่สุด ไม่ต้องสํารองจ่าย 72 ชั่วโมงแรก ที่ตึกภักดีบดินทร์ ทําเนียบรัฐบาล กรุงเทพมหานคร ****************** มีนาคม 2561
รัฐบาลไทย-ข่าวทำเนียบรัฐบาล-รัฐมนตรีฯ สุริยะ เป็นประธานพิธีเปิดงาน Kantana Market Place ตลาดนัดคนบันเทิง
วันศุกร์ที่ 17 กรกฎาคม 2563
รัฐมนตรีฯ สุริยะ เป็นประธานพิธีเปิดงาน Kantana Market Place ตลาดนัดคนบันเทิง
รัฐมนตรีฯ สุริยะ เป็นประธานพิธีเปิดงาน Kantana Market Place ตลาดนัดคนบันเทิง
วันนี้ (17 กรกฎาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานพิธีเปิดงาน Kantana Market Place ตลาดนัดคนบันเทิง พร้อมด้วย นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายเมธากุล สุวรรณบุตร รองโฆษกกระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และคณะผู้บริหาร เข้าร่วม โดยมี นางจิตรลดา ดิษยนันท์ รองประธานกรรมการบริหาร บริษัท กันตนา กรุ๊ป จํากัด (มหาชน) นางชฎาทิพ จูตระกูล ประธานเจ้าหน้าที่บริหารกลุ่มบริษัท สยามพิวรรธน์ จํากัด และคณะผู้บริหาร ให้การต้อนรับ ณ Royal Paragon Hall ชั้น 5 ห้างสรรพสินค้าสยามพารากอน
สําหรับการจัดงานในครั้งนี้เป็นการร่วมมือกันของ กลุ่มบริษัท สยามพิวรรธน์ จํากัด และ บริษัท กันตนา กรุ๊ป จํากัด (มหาชน) โดยเปิด “ตลาดนัดดารา” เพื่อเป็นพื้นที่สําหรับการจําหน่ายสินค้า จากศิลปินดารา และกลุ่มผู้ทํางานเบื้องหลัง ซึ่งถือเป็นกลุ่มผู้ประกอบการสร้างสรรค์ที่ได้รับผลกระทบจากการแพร่ระบาดของโควิด-19 กว่า 200 ร้านค้า นําสินค้าคุณภาพมาจัดจําหน่าย อาทิ เสื้อผ้าแฟชั่น เครื่องประดับ อาหารเครื่องดื่ม รวมผลิตภัณฑ์จากผู้ประกอบการที่ได้รับการพัฒนาจากกรมส่งเสริมอุตสาหกรรม ทั้งนี้ งานดังกล่าว จัดขึ้นระหว่างวันที่ 17-19 กรกฎาคม 2563 ณ Royal Paragon Hall ชั้น 5 ห้างสรรพสินค้าสยามพารากอน
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ กล่าวปาฐกถาพิเศษ ในงาน “EEC Journey: Connect - Create - Collaborate for Joint Success” เผยไทยพร้อมด้านดิจิทัลในฐานะประธานอาเซียนในปี 2562
วันอาทิตย์ที่ 25 พฤศจิกายน 2561
รมว.กระทรวงดิจิทัลฯ กล่าวปาฐกถาพิเศษ ในงาน “EEC Journey: Connect - Create - Collaborate for Joint Success” เผยไทยพร้อมด้านดิจิทัลในฐานะประธานอาเซียนในปี 2562
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวปาฐกถาในงาน “EEC Journey: Connect - Create - Collaborate for Joint Success” ณ โรงแรมสยาม เคมปินสกี้ ถ.พระรามที่ 1 กรุงเทพฯ เมื่อวันที่ 21 พฤศจิกายน 2561 โดยได้รับเกียรติจากนายมาร์คุส ลอเรนซินิ ประธานเปิดงานและประธานเจ้าหน้าที่บริหาร (ซีอีโอ) บริษัท ซีเมนส์ ประเทศไทย ทั้งนี้ เพื่อให้พันธมิตรของ Siemens ได้รับทราบถึงนโยบาย ความก้าวหน้าของโครงการต่างๆ โดยเฉพาะด้านดิจิทัล ตลอดจนการเตรียมการในโอกาสที่ประเทศไทยจะเป็นประธานอาเซียนในปี 2562 ขณะนี้กระทรวงฯ ได้จัดทําวาระด้านดิจิทัลเสนอผู้นําอาเซียนรับรอง คือ 1.สร้างโครงสร้างพื้นฐานด้านดิจิทัล เช่น การติดตั้งอินเทอร์เน็ตให้ทั่วทุกหมู่บ้าน 2.การพัฒนาดิจิทัล เช่น ดิจิทัลพาร์ค สถาบันไอโอที สมาร์ทซิตี้ 3.สร้างบุคคลากรด้านดิจิทัล 4.สร้างความมั่นคง ด้านไซเบอร์ 5.สร้างรัฐบาลดิจิทัล ที่เน้นอํานวยความสะดวกด้านการทําธุรกิจ และเน้นใช้ประโยชน์จากบิ๊กดาต้าในการทํางาน เป็นต้น
******************************